รายงานผู้สอบบัญชี

เสนอต่อผู้ถือหุ้นและคณะกรรมการของ

บริษัท ไทย คาร์บอนแบล็ค จำกัด (มหาชน)

ข้าพเจ้าได้ตรวจสอบงบดุลรวม ณ วันที่ 31 ธันวาคม 2550 และ 2549 งบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัท
ไทย คาร์บอนแบล็ค จำกัด (มหาชน) และบริษัทย่อย
และได้ตรวจสอบงบการเงินเฉพาะกิจการของบริษัท ไทย คาร์บอนแบล็ค จำกัด (มหาชน)
ด้วยเช่นเดียวกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
งบการเงิน ณ วันที่ 31 ธันวาคม 2550 และ 2549
สำหรับปีสิ้นสุดวันเดียวกันของแต่ละปีของบริษัทย่อยในต่างประเทศแห่งหนึ่งตรวจสอบโดยผู้สอบบัญชีอื่น
ซึ่งข้าพเจ้าได้รับรายงานจากผู้สอบบัญชีของบริษัทย่อยนั้นแล้ว
การแสดงความเห็นของข้าพเจ้าในส่วนที่เกี่ยวกับบริษัทย่อยดังกล่าวในงบการเงินรวมและงบการเงินเฉพาะของบริษัทฯจึงถือตามรายงานของผู้สอบบัญชีอื่นนั้น
บริษัทย่อยดังกล่าวมียอดสินทรัพย์ซึ่งรวมอยู่ในงบการเงินรวม ณ วันที่ 31 ธันวาคม 2550 จำนวน
1,009 ล้านบาท (2549: 1,185 ล้านบาท) ยอดรายได้สำหรับปีสิ้นสุดวันเดียวกันจำนวน 479
ล้านบาท (2549: 492 ล้านบาท) และขาดทุนสุทธิสำหรับปีสิ้นสุดวันเดียวกันจำนวน 81 ล้านบาท
(2549: 166 ล้านบาท)
งบการเงินเฉพาะของบริษัทฯแสดงยอดคงเหลือของเงินลงทุนในบริษัทย่อยดังกล่าวตามวิธีส่วนได้เสีย
ณ วันที่ 31 ธันวาคม 2550 เป็นจำนวน 333 ล้านบาท (2549: 258 ล้านบาท)
และส่วนแบ่งขาดทุนสำหรับปีสิ้นสุดวันเดียวกันจำนวน 72 ล้านบาท (2549: 128 ล้านบาท)

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวประกอบกับรายงานของผู้สอบบัญชีอื่นที่กล่าวถึงในวรรคสองให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

จากการตรวจสอบของข้าพเจ้าและจากรายงานของผู้สอบบัญชีอื่น
ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2550 และ 2549
ผลการดำเนินงาน และกระแสเงินสดสำหรับปีสิ้นสุดวันเดียวกันของแต่ละปีของบริษัท ไทย
คาร์บอนแบล็ค จำกัด (มหาชน) และบริษัทย่อย และเฉพาะของบริษัท ไทย คาร์บอนแบล็ค จำกัด
(มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น
ข้าพเจ้าขอให้สังเกตตามที่กล่าวไว้ในหมายเหตุประกอบงบการเงินข้อ 4 เมื่อวันที่ 1 มกราคม
2550 บริษัทฯได้เปลี่ยนนโยบายการบัญชีเกี่ยวกับการบันทึกเงินลงทุนในบริษัทย่อย
และบริษัทร่วมในงบการเงินเฉพาะกิจการจากวิธีส่วนได้เสียเป็นวิธีราคาทุน
โดยบริษัทฯได้ปรับย้อนหลังงบการเงินเฉพาะกิจการ ณ วันที่ 31 ธันวาคม 2549
และสำหรับปีสิ้นสุดวันเดียวกัน เพื่อสะท้อนถึงการเปลี่ยนแปลงนโยบายการบัญชีดังกล่าว

ณรงค์ พันตาวงษ์

ผู้สอบบัญชีรับอนุญาต เลขทะเบียน 3315

บริษัท สำนักงาน เอินส์ท แอนด์ ยัง จำกัด

กรุงเทพฯ: 27 กุมภาพันธ์ 2551

งบการเงิน

[]

[]

[]

[]

[]

[]

[]

[]หน่วย : บาท

[]

[]

[]

[]

[]

[]

[]อัตราส่วนทางการเงิน

เฉพาะบริษัทฯ 

[]งบการเงินรวม

คำอธิบายและการวิเคราะห์ฐานะการเงินและผลการดำเนินงาน (เฉพาะบริษัทฯ)

การผลิต

โรงานได้ผลิตเต็มกำลังการผลิตมาตลอดปี
และได้ผลิตสินค้าเกรดใหม่ซึ่งได้จากการปรับปรุงการผลิตเพื่อให้บริษัทมีกำไรที่ดีขึ้น

บริษัทได้ผลิตสินค้าหลายเกรดและในปีที่ผ่านมาบริษัทได้ผลิตมากข้น 4%
เนื่องจากบริษัทมีขั้นตอนการผลิตที่เหมาะสมจากการปรับปรุงการผลิตโดยการลดคอขวดในระบบการผลิตและได้ปรัปปรุงขึ้นตอนการผลิตสินค้า
และได้มีอัพเกรดสายการผลิตจำนวน 1 สาย ทำให้บริษัทมีการผลิตเท่ากับ 221,000 เมตริกตันในปี
2550 เมื่อเทียบกับ 213,000 เมตริกตันในปีก่อนหน้านี้

ในปี 2550 บริษัทได้ตัดสินใจขยายกำลังการผลิตอีกประมาณ 75,000 – 80,0000 เมตริกตันต่อปี
เพื่อให้สอดคล้องกับการเติบโตของธรุกิจยานยนต์ในประเทศและรองรับตลาดต่างประเทศ
คาดว่าจะขยายกำลังการผลิตแล้วเสร็จประมาณต้นปี 2552

การขาย

ปริมาณขายเพิ่มขึ้นเท่ากับ 6% ขณะที่รายได้จากการขายเพิ่มขึ้น 3% จาก 6,595 ล้านบาทเป็น
6,802 ล้านบาททั้งๆที่ค่าเงินบาทแข็งขึ้น เหตุที่เป็นเช่นนี้เพราะว่าบริษัทมีปริมาณขายมากขึ้น
และได้มีการปรับปรุงการดำเนินงานให้มีประสิทธิภาพมากขึ้น มีการปรับปรุงการผลิต และมี
product mix ที่ดีขึ้น นอกจากนี้บริษัทมีต้นทุนขายที่ต่ำลงจึงทำให้มียอดขายและปริมาณขายเพิ่มขึ้น

ปี 2550 อัตราส่วนการส่งออกต่อยอดขายในประเทศได้เปลี่ยนจาก 49:51 เป็น 46:54
ซึ่งสอดคล้องกับกลยุทธ์ของบริษัทในอันที่จะผลิตสินค้าในระดับที่เหมาะสมและตรงตามความต้องการของลูกค้า
ซึ่งทำให้บริษัทสามารถมีกำไรและปริมาณขายมากขึ้น

รายได้อื่น

บริษัทมีเงินปันผลรับเท่ากับ 29
ล้านบาทจากบริษัทที่เกี่ยวข้องและบริษัทร่วมซึ่งน้อยลงจากในปีก่อนหน้าซึ่งมีเงินปันผลรับเท่ากับ 46
ล้านบาท เนื่องจากในปี 2549 บริษัทได้รับเงินปันผลก้อนใหญ่จำนวน 41
ล้านบาทจากบริษัทที่เกี่ยวข้องกัน ชื่อบริษัท ไทยอีพอกซี่ แอนด์ อัลลายด์ โปรดักส์ จำกัด
เนื่องจากบริษัทดังกล่าวมีแผนจะขายธุรกิจของบริษัททั้งหมดให้กับบริษัทร่วม ชื่อ บริษัท อดิตยา
เบอร์ล่า เคมีคัลส์ (ประเทศไทย) จำกัด (ABCT)

บริษัทได้รับดอกเบี้ยรับเท่ากับ 38 ล้าบาท ซึ่งเพิ่มขึ้นจาก 21 ล้านบาทในปี 2549 ซึ่งในปี 2550
บริษัทได้รับรายได้จากการขอคืนภาษีส่งออกเท่ากับ 11 ล้านบาทเปรียบเทียบกับ 12 ล้านบาท ในปี
2549

ต้นทุนและค่าใช้จ่าย

ต้นทุนขายของบริษัทลดลง 2.2% จาก 5,203 ล้านบาทในปี 2549 เป็น 5,088 ล้านบาทในปี
2550
เนื่องจากราคาวัตถุดิบมีการลดลงเล็กน้อยเนื่องจากค่าเงินบาทที่แข็งค่าและมีการดำเนินงานที่มีประสิทธิภาพดีขึ้น

อย่างไรก็ตาม บริษัทได้พยายามอย่างมากที่จะให้มีการใช้พลังงานอย่างมีประสิทธิภาพ ลดต้นทุน
ปรับปรุงประสิทธิภาพการผลิตและพยายามปรับปรุง product mix
ที่ดีขึ้นและอัพเกรดสินค้าของบริษัท

บริษัทมีผลขาดทุนจากอัตราแลกเปลี่ยนเท่ากับ 42 ล้านบาทลดลงจาก 75 ล้านบาท
เนื่องจากค่าเงินบาทที่แข็งค่าส่งผลต่อยอดขายต่างประเทศที่ต้องแปลงค่าและรับรู้เป็นเงินบาท

กำไร

บริษัทได้บันทึกกำไรสุทธิสูงที่สุดเป็นประวัติการณ์ที่ 1,083 ล้านบาทในปี 2550 เปรียบเทียบกับ 798
ล้านบาทในปีก่อนหน้า โดยบริษัทมีกำไรเพิ่มขึ้น 36% ทั้งๆที่วัตถุดิบมีราคาสูงขึ้นและค่าเงินบาทแข็งค่า
การเพิ่มขึ้นของกำไรนี้เป็นผลมาจากปริมาณขายที่เพิ่มขึ้นและได้มีการปรับปรุงการดำเนินงานให้มีประสิทธิภาพมากขึ้น
มีการปรับปรุงการผลิต และมี product mix ที่ดีขึ้น
นอกจากนี้บริษัทมีต้นทุนขายที่ต่ำลงจึงทำให้มียอดขายและปริมาณขายเพิ่มขึ้น

ส่วนแบ่งกำไรจากการลงทุนในบริษัทร่วมในปี 2550 เท่ากับ 291 ล้านบาทเปรียบเทียบกับ 264
ล้านบาทในปี 2549 เนื่องจากผลประกอบของบริษัทร่วมในประเทศอินโดนีเซียดีขึ้น

ขณะที่ส่วนแบ่งขาดทุนจากการลงทุนในบริษัทย่อยลดลงเป็น 77 ล้านบาทเปรียบเทียบกับ 129
ล้านบาทในปี 2549 เนื่องจากผลประกอบการของบริษัทย่อยในประเทศจีนดีขึ้น

สถานะทางการเงิน (ของบริษัท)

สินทรัพย์

มูลค่าสินทรัพย์ทั้งสิ้น ณ 31 ธันวาคม 2550 เท่ากับ 6,896 ล้านบาทเพิ่มขึ้นจาก 5,956
ล้านบาทในปีก่อนหน้า ซึ่งเพิ่มขึ้นเท่ากับ 16% เนื่องจากสาเหตุดังนี้

-   เงินสด

  เงินสดหรือรายการเทียบเท่าเงินสดและเงินทุนที่ฝากกับสถาบันการเงินเพิ่มขึ้นเป็น1,122ล้านบาทเปรียบเทียบกับ
  824 ล้านบาทในปี 2549 เนื่องจากผลตอบแทนจากการฝากเงินที่ดีขึ้นในปี 2550

-   ลูกหนี้การค้า

ณ วันสิ้นปี ลูกหนี้การค้าสูงขึ้นเล็กน้อยเป็น 1,175 ล้านบาทเปรียบเทียบกับ 1,149
ล้านบาทในปีก่อนหน้า เนื่องจากการเพิ่มขึ้นของยอดขาย

-   สินค้าคงคลัง

  ณ วันสิ้นปี บริษัทมีสินค้าคงคลังสูงขึ้นเป็น 984 ล้านบาท เปรียบเทียบกับ 841
  ล้านบาทในปีก่อนหน้า เนื่องจากราคาวัตถุดิบสูงขึ้นและมีสินค้าสำเร็จรูปมากณวันสิ้นปี
  ซึ่งเป็นปกติของการดำเนินธุรกิจของบริษัท

-   การลงทุน

  การลงทุนในบริษัทย่อยตามราคาทุนเพิ่มขึ้นจาก 485 ล้านบาทเป็น 668 ล้านบาท
  เนื่องจากเพิ่มทุนในบริษัทเหลียวหนิงเบอร์ล่าคาร์บอน (ประเทศจีน) จำนวน 178 ล้านบาท
  และลงทุนเพิ่มในบริษัทเบอร์ล่าคาร์บอน (ประเทศเม็กซิโก) อีก 5 ล้านบาท

  เงินลงทุนในบริษัทร่วมตามราคาทุนลดลงจาก 973 ล้านบาท เป็น 707 ล้านบาท
  การลดลงของเงินลงทุนในบริษัทร่วมจำนวน 266
  ล้านบาทนี้เนื่องจากการการลดสัดส่วนการถือหุ้นในบริษัท อเล็กซานเดรีย ไฟเบอร์ เอส.เอ.อี
  จาก 27.5% เป็น 14.4% บริษัทจึงได้โอนเปลี่ยนประเภทเงินลงทุนในบริษัท อเล็กซานเดรีย
  ไฟเบอร์ เอส.เอ.อี จากเงินลงทุนในบริษัทร่วมเป็นเงินลงทุนในกิจการที่เกี่ยวข้องกัน

  เงินลงทุนในกิจการที่เกี่ยวข้องตามราคาทุนได้เพิ่มขึ้นจาก 255 ล้านบาท เป็น 501 ล้านบท
  เนื่องจากการโอนเปลี่ยนประเภทเงินลงทุนจำนวน 266 ล้านบาทในบริษัท อเล็กซานเดรีย
  ไฟเบอร์ เอส.เอ.อี
  ทำให้ประเภทเงินลงทุนเปลี่ยนจากเงินลงทุนในบริษัทร่วมเป็นเงินลงทุนในกิจการที่เกี่ยวข้องและ
  บริษัทได้ขายเงินลงทุนในบริษัท แพน เซ็นจูรี่ โอลีโอเคมีคอล เบอร์ฮัด จำนวน 20 ล้านบาท

หนี้สินและส่วนผู้ถือหุ้น

หนี้สินของบริษัท ณ สิ้นปีมีจำนวนเท่ากับ 427 ล้านบาท ลดลง 67 ล้านบาทใกล้เคียงกับปีที่ผ่านมา
เนื่องจากบริษัทได้มีการกันเงินสำรองเผื่อผลประโยชน์พนักงานเมื่อเกษียณอายุสำหรับพนักงานที่เป็นคนไทยจำนวน
4.8 ล้านบาท
สำหรับจ่ายให้กับพนักงานที่มีสิทธิได้รับเมื่อพนักงานครบเกษียณอายุโดยคำนวนขึ้นตามระยะเวลาที่พนักงานทำงานกับบริษัทฯในอัตราที่กำหนด
ซึ่งอ้างอิงกับกฎหมายแรงงานและคำนึงถึงความเป็นไปได้ที่พนักงานจะทำงานกับบริษัทฯจนครบเกษียณอายุ

นอกจากนี้เกิดจากเจ้าหนี้การค้าลดลงเล็กน้อยจาก 83 ล้านบาทเป็น 79 ล้านบาท
ซึ่งเป็นไปตามการดำเนินธุรกิจปกติของบริษัท

ส่วนของผู้ถือหุ้น ณ สิ้นปี เพิ่มสูงขึ้นอีก 873 ล้านบาท หรือคิดเป็น 15.6%
เนื่องจากกำไรของบริษัทฯ

กำไรต่อหุ้นขั้นพื้นฐาน

กำไรต่อหุ้นขั้นพื้นฐานเท่ากับ 3.61 บาทในปี 2550 สูงขึ้นเมื่อเปรียบเทียบกับ 2.66 บาทในปี
25489 เนื่องจากกำไรในปี 2550

มูลค่าหุ้นตามบัญชีต่อหุ้น

มูลค่าหุ้นตามบัญชีต่อหุ้นเพิ่มขึ้นเป็น 21.56 บาทในปี 2550 เพิ่มขึ้นจาก 18.65 บาทในปี 2549
เนื่องจากการกำไรระหว่างปีที่เพิ่มขึ้น

การวิเคราะห์อัตราส่วนทางการเงิน (เฉพาะบริษัทฯ)

สภาพคล่อง

บริษัทมีอัตราส่วนสภาพคล่องเท่ากับ 9.51 เท่า ซึ่งสะท้อนให้เห็นว่าบริษัทมีสภาพคล่องสูงและมี
cashflow position ที่ดี สินทรัพย์หมุนเวียนเพิ่มขึ้น 17% เนื่องจากสินค้าคงคลังเพิ่มขึ้น
ซึ่งการเพิ่มขึ้นดังกล่าวเป็นปกติในการดำเนินกิจการ
นอกจากนี้สภาพคล่องที่เพิ่มขึ้นยังเกิดจากเงินสดส่วนเกินที่เกิดจากการมีผลประกอบการที่ดีขึ้น

ส่วนของทุน

ที่ผ่านมาบริษัทได้คงอัตราส่วน D/E ratioอยู่ในระดับที่ต่ำมาก ซึ่ง ณ
สิ้นปีบริษัทไม่มีเงินกู้ระยะยาวและเงินกู้ระยะสั้น มีเพียงการใช้วงเงิน O/D เพียงเล็กน้อย
อัตราส่วน D/E ratio สำหรับปี 2550 เท่ากับ 0.07:1

ความสามารถในการทำกำไร

อัตราส่วนกำไรขั้นต้น (gross profit margin)เพิ่มขึ้นเป็น 25%ในปี 2550 เปรียบเทียบกับ
21% ในปี 2549 บริษัทมีกำไรสุทธิ (net profit margin) สำหรับผลประกอบการปี 2550
คิดเป็น 15.7% ซึ่งเพิ่มขึ้นจาก 11.95% ในปี 2549
ทั้งนี้เป็นผลจากการมีปรับปรุงการดำเนินงานที่ดีขึ้น เนื่องจากบริษัทมียอดขายเพิ่มขึ้น
จากการปรับปรุงคุณภาพการผลิตให้มีประสิทธิภาพมากขึ้น
รวมทั้งได้มีการจัดการสินค้าที่ดีขึ้นและบริหารต้นทุนการขายให้ต่ำลง
สำหรับอัตราผลต่อแทนต่อส่วนของผู้ถือหุ้น(return on average shareholders equity
based on total profit after tax) เท่ากับ 17.95% เทียบกับ14.73% ของปีก่อนหน้า

ประสิทธิในการดำเนินงาน

ผลตอบแทนของสินทรัพย์ถาวร(fixed assets turnover ratio)ดีขึ้นจาก 77% ในปี 2549
เป็น 86% ในปี 2550 เนื่องจากบริษัทมีกำไรมากขึ้น อัตราการหมุนเวียนสินค้าคงคลัง
(inventory turnover ratio)ลดลงจาก 7.1 เป็น 5.6 ในปี 2550
เนื่องจากมีสินค้าคงคลังเพิ่มขึ้น สำหรับ ผลตอบแทนของสินทรัพย์รวมดีขึ้นจาก 13.5% เป็น 16.4%

ค่าตอบแทนผู้สอบบัญชี

1.  ค่าสอบบัญชี

  บริษัทและบริษัทย่อยได้จ่ายค่าสอบบัญชีให้แก่สำนักงานสอบบัญชีในปี 2549 ดังมีรายละเอียดดังนี้

+-----------------------+------------------------+--------------------+
| ชื่อบริษัท                | ชื่อสำนักงานสอบบัญชี        | ค่าสอบบัญชี           |
+-----------------------+------------------------+--------------------+
| ไทยคาร์บอนแบล็ค จำกัด    | บริษัทสำนักงาน เอินส์ท แอนด์ | 730,000- บาท       |
| (มหาชน)               | ยัง จำกัด                |                    |
+-----------------------+------------------------+--------------------+
| เหลียวหนิง เบอร์ล่า       | Beijing Jingdu         | 120,000- หยวน      |
| คาร์บอน จำกัด           | Certified Accountants  |                    |
|                       | Co.,Ltd                | (ประมาณ = 570,636  |
|                       |                        | บาท)               |
+-----------------------+------------------------+--------------------+

2.  ค่าบริการอื่น - ไม่มี